Մարիու Ռուի

Մարիու Ռուի (պորտ.՝ Mário Rui, մայիսի 27, 1991(1991-05-27), Սինիշ), պորտուգալացի պրոֆեսիոնալ ֆուտբոլիստ։ Ներկայումս Նապոլիի և Պորտուգալիայի ազգային հավաքականի կազմում։ Խաղում է ձախ պաշտպանի դիրքում։


== Ակումբային կարիերա ==


=== Բենֆիկա ===
Ռուին հանդես է եկել Սպորտինգ Լիսաբոնի, Վալենսիայի, Բենֆիկայի ակադեմիաներում։ 2010 թվականին տեղափոխվել է Բենֆիկայի առաջին թիմ։
2010-11 մրցաշրջանում Ռուին վարձավճարով տեղափոխվեց Պորտուգալիայի երկրորդ դիվիզիոնում հանդես եկող Ֆատիմա։ Իր պրոֆեսիոնալ դեբյուտը նշեց 2010 թվականի օգոստոսի 8-ին՝ Պորտուգալիայի լիգայի գավաթի Ֆեյրենսեի դեմ խաղում։ Առաջնությունում իր առաջին հանդիպումը անցկացրեց օգոստոսի 29-ին՝ Օլիվեյրենսեի դեմ խաղում։ Իր առաջին պրոֆեսիոնալ գոլը խփեց 2010 թվականի նոյեմբերի 28-ին՝ Ֆրեամունդեի դեմ խաղում։ Ֆատիմայի կազմում Ռուին անցկացրեց 30 հանդիպում՝ դառնալով 1 գոլի հեղինակ։


=== Պարմա ===
2011 թվականի ամռանը Ռուին տեղափոխվեց Պարմա, ինչից հետո միանգամից վարձավճարով միացավ Գուբիոյին։ Իր դեբյուտը ակումբի կազմում նշեց սեպտեմբերի 10-ին՝ Ռեջինայի դեմ խաղում։ Իր առաջին գոլը խփեց 2012 թվականի հունվարի 31-ին՝ նորից Ռեջինայի դեմ խաղում։ Գուբիոյի կազմում Ռուին անցկացրեց 32 հանդիպում՝ դառնալով 2 գոլի հեղինակ։ 2012 թվականի հունիսին Ռուին 5 տարվա պայմանագիր կնքեց Պարմայի հետ։ Նույն ամսում նա վարձավճարով տեղափոխվեց Սպեցիա։ Իր առաջին հանդիպում ակումբի կազմում անցկացրեց օգոստոսի 12-ին՝ Սորենտոյի դեմ խաղում։ Սպեցիայի կազմում Ռուին անցկացրեց 24 հանդիպում։


=== Էմպոլի ===
2013 թվականի հունիսի 28-ին Ռուին 550․000 եվրոյի դիմաց տեղափոխվեց Էմպոլի։ Իր դեբյուտը նշեց 2013 թվականի օգոստոսի 17-ին՝ Կիևո Վերոնայի դեմ խաղում։ Իր առաջին մրցաշրջանում նա անցկացրեց 26 հանդիպում՝ օգնելով իր թիմին տեղափոխվել Սերիա A`6 տարվա բացակայությունից հետո։ Իր առաջին հանդիպումը Իտալիայի բարձրագույն դիվիզիոնում անցկացրեց օգոստոսի 31-ին՝ փոխարինելով Էլսեիդ Հյուսային Ուդինեզեի դեմ խաղում։ Էմպոլիի կազմում Ռուին անցկացրեց 101 հանդիպում։


=== Ռոմա ===
2016 թվականի հուլիսի 8-ին Ռուին վարձավճարով տեղափոխվեց Ռոմա 3 միլիոն եվրոյի դիմաց՝ հետագայում ամբողջ տրանսֆերը 6 միլիոն եվրոյով գնելու հնարավորությամբ։ Նա վնասվածքով սկսեց մրցաշրջանը՝ իր դեբյուտը Ռոմայի կազմում նշելով 2017 թվականի հունվարի 19-ին՝ Սամպդորիայի դեմ Իտալիայի գավաթի խաղում։ Եվրոպական առաջնություններում իր առաջին հանդիպումը անցկացրեց 2017 թվականի փետրվարի 23-ին՝ Եվրոպայի Լիգայի Վիլյառեալի դեմ խաղում։


=== Նապոլի ===
2017 թվականի հուլիսի 13-ին Ռուին վարձավճարով միացավ Նապոլի 3․75 միլիոն եվրոյի դիմաց։ Ակումբը գնեց նրա լրիվ տրանսֆերը 5․5 միլիոն եվրոյի դիմաց։ Իր դեբյուտը Նապոլիի կազմում Ռուին նշեց 2017 թվականի հոկտեմբերի 1-ին՝ Կալյարիի դեմ խաղում։ Իր առաջին գոլը Սերիա A-ում խփեց 2018 թվականի փետրվարի 10-ին՝ Լացիոյի դեմ խաղում։


== Միջազգային կարիերա ==
Ռուին ներկայացրել է Պորտուգալիան բոլոր տարիքային երիտասարդական հավաքականներում։ Մինչև 20 տարեկանների հավաքականի կազմում նա մասնակցեց 2011 թվականի աշխարհի առաջնությունը՝ անցկացնելով 5 հանդիպում, դառնալով 1 գոլի հեղինակ և օգնելով իր թիմին հասնել առաջնության եզրափակիչ։
2018 թվականի մարտին Ռուին առաջին անգամ հրավիրվեց Պորտուգալիայի ազգային հավաքական՝ Եգիպտոսի և Նիդերլանդների դեմ խաղերի համար։ Իր դեբյուտը նշեց մարտի 26-ին՝ Նիդերլանդների դեմ խաղում։ 2018 թվականի մայիսին Ռուին ընդգրկվեց Պորտուգալիայի՝ աշխարհի առաջնության համար վերջնական կազմում։ Առաջնությունում նա չանցկացրեց ոչ մի հանդիպում, իսկ Պորտուգալիան դուրս մնաց 1/8 եզրափակչում՝ 2-1 հաշվով պարտվելով Ուրուգվային։


== Կարիերայի վիճակագրություն ==


=== Ակումբային վիճակագրություն ===
2018 թվականի սեպտեմբերի 5-ի դրությամբ


=== Միջազգային վիճակագրություն ===
2018 թվականի սեպտեմբերի 5-ի դրությամբ


== Ծանոթագրություններ ==


== Արտաքին հղումներ ==
Ռուիի պաշտոնական Ինստագրամի էջը
Ռուին transfermarkt-ում
Ռուին soccerbase.com-ում
Ռուին WhoScored.com կայքում
Ռուին Ռոմայի պաշտոնական կայքում Archived 2017-10-12 at the Wayback Machine.
Ռուին Նապոլիի պաշտոնական կայքում
Ռուին ՈՒԵՖԱ-ի պաշտոնական կայքում
Ռուին ՖԻՖԱ-ի պաշտոնական կայքում Archived 2018-05-19 at the Wayback Machine.